Document ID: /roh_data/filtered/fineweb-2-filterrobots_roh.jsonl.gz/12314

Suenter onns ch’ils exports d’armas mundials èn adina puspè creschids, èn quels sa stabilisads ils ultims tschintg onns sin aut nivel. Quai mussa in rapport publitgà da l’Institut per retschertga da la pasch, Sipri. Ils onns 2016 fin 2020 saja il volumen dals exports da panzers e submarins sa diminuids per 0,5% cumpareglià cun ils tschintg onns avant.
Fertant che las cifras d'exports da la Russia e la China èn sa reducidas, èn quellas s'augmentadas tar ils trais pajais dal vest che tutgan tar ils tschintg pli gronds exportaders d'armas. Ils Stadis Unids restan uschia lunschor il pli grond exportader d'armament. Ma er la Frantscha e la Germania han exportà dapli armas ch'ils onns avant.
Ord l'archiv da Radio SRF: